agníṃ dūtáṃ vr̥ṇīmaha íti devā́śca vā ásurāścobháye prājāpatyā́ḥ paspr̥dhire tāṃtspárdhamānāṅgāyatryántarā́ tasthau yā vai sā́ gāyatryā́sīdiyaṃ vai sā́ pr̥thivī̀yáṃ haiva tádantarā́ tasthau tá ubháya evá vidā́ṃ cakruryatarānvaí na iyámupāvartsyáti té bhaviṣyánti parétare bhaviṣyantīti tā́mubháya evòpamantrayā́ṃ cakrire 'gnírevá devā́nāṃ dūta ā́sa sahárakṣā ítyasurarakśasamásurāṇāṃ sā̀gnímevā̀nupréyāya tásmādánvāhāgníṃ dūtáṃ vr̥ṇīmaha íti sa hí devā́nāṃ dūta ā́sīddhótāraṃ viśvávedasamíti